கேள்வி: சீனாபுரம் ஆதிநாதர் கோவில் - அமைவிடம் பற்றி தகவல் சொல்.
பதில்: இக்கோவில் ஈரோடு மாவட்டம், பெருந்துறை வட்டம், பெருந்துறை திங்களூர் செல்லும் சாலையில் 7 கி.மீ. தொலைவில் உள்ள நிமிட்டிபாளையம் மம்முட்டித்தோப்பு என்ற இடத்தில் அமைந்துள்ளது. இக்கோவில் பெருந்துறையிலிருந்து 9 கி.மீ தொலைவிலும், ஈரோட்டிலிருந்து 28 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் ஈரோடு ஆகும்.
கேள்வி: சீனாபுரம் ஆதிநாதர் கோவில் - வரலாறு பற்றி தகவல் சொல்.
பதில்: சீனாபுரம் என்ற பெயர் ஜினபுரம் என்பதன் திரிபாகும். நன்னூலை இயற்றிய பவநந்தி முனிவர் இங்கு வாழ்ந்தவர் ஆவார். இவர் ஆதிநாதரை வழிபாட்டு வந்துள்ளார். இக்கோவிலின் எதிரே "நன்னூல் ஆசிரியர் திருபவனந்த முனிவரால் வழிபாடு செய்யப்பட்ட திருத்தலம்" என்று குறிப்பிடும் செய்திப்பலகை உள்ளது. பவநந்தி முனிவர் வாழ்ந்த காலத்தில் இவ்வூர் சனகாபுரம் என்று வழங்கப்பட்டுள்ளது. நன்னூல் பாயிரத்தில் பொன்மதில் சனகை என்று குறிப்பிடப்பட்டுள்ளது. சமணமும் தமிழும் மயிலை சீனி. வேங்கடசாமி. சென்னை திருநெல்வேலி தென்னிந்திய சைவசிந்தாந்த நூற்பதிப்புக் கழகம், லிமிடெட், 1954. பக். 168 ''நன்னூல் பாயிரம்'' ‘திருந்திய செங்கோல் சீயகங்கன் அருங்கலை வினோதன் அமராபரணன் மொழிந்தனனாக முன்னோர் நூலின் வழியே நன்னூல் பெயரில் வகுத்தனன் பொன்மதில் சனகை சன்மதி முனியருள் பன்னரும் சிறப்பில் பவணந்தி எனும் நாமத் திருத்தவத்தோனே’ சீயகந்தன் என்ற சிற்றரசன் பவணந்தி முனிவரை ஆதரித்து வந்துள்ளான். மூன்றாம் குலோத்துங்கன் (கி.பி.1176 - 1216) ஆட்சியில் சோழர்களுக்கு அடங்கித் திரைகட்டிய சிற்றரசன் சீயகந்தன் ஆவான். எனவே பவணந்தி முனிவர் கி.பி. 12 - 13 ஆம் நூற்றாண்டில் வாழ்ந்தவராகக் கருதலாம். மயிலைநாதர் நன்னூலுக்கு எழுதிய உரையில் பவணந்தி முனிவரின் ஊர் சனகாபுரம் என்று சுட்டியுள்ளார். கொங்குமண்டல சதகம் நூலில் சனகபுரம் குறிப்பிடப்பட்டுள்ளது. ஈரோடு மாவட்டம், பெருந்துறை வட்டம், விஜயமங்கலம் அருகே உள்ள மேட்டுபுதூர் என்னும் கிராமத்தில் சமணசமயத்தின் எட்டாம் தீர்த்தங்கராரான சந்திரப்பிரபாவிற்கு கோவில் அமைந்துள்ளது. இக்கோவிலில் பவணந்தி முனிவரின் சிறபம் நிறுவப்பட்டுள்ளது. இக்கோவில் பஸ்தி ஆதீசுவரர் என்று குறிக்கப்படுகிறது.